**Informasjon til elevar i 10. klasse**

**Lokalt gitt (munnleg) eksamen 2016**

Jærnettverket, som består av kommunane Hå, Klepp, Time, Sola og Gjesdal, har felles retningsliner for gjennomføring av lokalt gitt eksamen i grunnskulen.

I løpet av ungdomsskulen skal du ha gjennomført ein munnleg prøveeksamen som er mest mogleg lik den eksamenssituasjonen du vil møte til våren i 10. klasse.

|  |  |
| --- | --- |
| **RETNINGSLINER**  |  |
| **Fag – og vurderingsrapport** | **Faglærarane dine utarbeider ein fag – og vurderingsrapport som syner ei oversikt over pensum i fag du kan koma opp i til munnleg eksamen. Rapporten samsvarer med den undervisninga du har fått i faget og skal vera retningsgjevande for korleis munnleg eksamen skal leggjast opp. Rapporten skal vera av eit slikt omfang at du får vist kompetansen din i faget. Faglærar vil i god tid før eksamen gå igjennom rapporten med elevane og du skal ha tilgang til alle fag – og vurderingsrapportane minst ein månad før munnleg eksamen.** |
| **Eksamensmodell** | Skulen avgjer kva for eksamensmodellar (enkeltvis eller parvis) du kan nytta til eksamen. I samråd med faglærar bestemmer du kva som passar best for deg. |
| **Melding om fag** | **Du får veta kva fag du kjem opp i 48 timar før eksamen, og får eit tema eller ei problemstilling 24 timar før eksamen.** |
| **Førebuingsdel** | Du får to dagar å førebu deg på.Dag 1: Du får ein dag til å førebu deg i faget du har kome opp i. Du må då førebu deg ut frå tema og kompetansemål i faget, slik som dei er framstilt i fagrapporten.Dag 2: Dette er ein obligatorisk skuledag. Du vil då få oppgitt eit tema eller problemstilling og du vil få rettleiing og informasjon frå faglærar. Du vil få tilgang til alle nødvendige hjelpemiddel og dei læremidla du treng.Du skal også førebu ein presentasjon på inntil 10 minutt, som til dømes ein powerpoint. |
| **Eksamensdagen** | **På eksamensdagen skal du innleia eksaminasjonen med å presentera temaet eller problemstillinga du har førebudd.** **Faglærar vil stilla ein del spørsmål til oppfølging av temaet og kompetansemåla for faget i løpet av eksaminasjonen. Du skal ha høve til å visa så brei kompetanse i faget som mogleg.** **Kvar elev blir eksaminert i inntil 30 min.** |
| **Hjelpemiddel** | Einaste hjelpemiddel du kan bruke er eigne notatar frå førebuingsdelen. Det inkluderer relevante hjelpemiddel for å holda ein presentasjon, som til dømes ein powerpoint.Tida som går med til å gjera klar IT- utstyr som skal brukast i eksamensrommet, blir ikkje rekna som ein del av eksamenstida.Merk! Dersom det blir problem med det tekniske utstyret, vil eksamen likevel bli gjennomført.  |
| **Vurdering** | **Du skal vurderast individuelt, uansett om du går opp i par eller åleine. Grunnlaget for vurderinga er kor godt du får vist kompetansen din i faget. ( jfr kompetansemåla i læreplanen som du finn i fag-og vurderingsrapporten.) Vurderingskriteriar og kjenneteikn for måloppnåing skal vera kjent og stå i rapporten.** |
| **Klage på karakter** | Etter forskrifta kan du berre klaga på formelle feil som kan ha noko å seia for resultatet. Skulen har plikt til å informera deg om retten til å klaga og kva det kan klagast på. Fristen for å klaga på eksamenskarakteren er 10 kalenderdagar frå det tidspunktet du blei gjort kjent med karakteren, eller du sjølv burde ha gjort deg kjent med karakteren. Skulen skal motta skriftleg klage.  |

-rektor-